b"\n_START_ARTICLE_\nGarita meteorol\xc3\xb2gica\n_START_PARAGRAPH_\nUna garita meteorol\xc3\xb2gica, o caseta meteorol\xc3\xb2gica \xc3\xa9s una estructura de mides estandarditzades que serveix de protecci\xc3\xb3 als instruments d'una estaci\xc3\xb3 meteorol\xc3\xb2gica est\xc3\xa0ndard contra la precipitaci\xc3\xb3 i la radiaci\xc3\xb3 calor\xc3\xadfica directa des de fonts externes, mentre que permet encara la lliure circulaci\xc3\xb3 de l'aire al voltant dels instruments._NEWLINE_Va ser dissenyada per Thomas Stevenson (1818-1887), un enginyer civil brit\xc3\xa0nic i que era el pare de Robert Louis Stevenson. Per aix\xc3\xb2 tamb\xc3\xa9 rep el nom de caseta Stevenson (Stevenson's Screen, en angl\xc3\xa8s)._NEWLINE_Les garites meteorol\xc3\xb2giques poden incloure term\xc3\xb2metres normals, term\xc3\xb2metre de m\xc3\xa0xima i m\xc3\xadnima, un higr\xc3\xb2metre, unpsicr\xc3\xb2metre una c\xc3\xa8l\xc2\xb7lula de mesurament de la rosada (dewcell), un bar\xc3\xb2metre i un term\xc3\xb2graf. Les garites meteorol\xc3\xb2giques tenen la finalitat de proporcionar un ambient estandarditzat en el qual mesurar les temperatures, humitat, punt de rosada i pressi\xc3\xb3 atmosf\xc3\xa8rica de manera que, junt amb altres condicions, les lectures obtingudes siguin m\xc3\xa9s o menys comparables a les obtingudes en qualsevol lloc del m\xc3\xb3n..\n_START_SECTION_\nComposici\xc3\xb3\n_START_PARAGRAPH_\nLa garita tradicional Stevenson \xc3\xa9s una caixa de fusta feta de fusta amb un disseny de dobles persianes. Tanmateix \xc3\xa9s possible construir una garita fent servir altres materials i formes com la piramidal. La World Meteorological Organization (Organitzaci\xc3\xb3 Meteorol\xc3\xb2gica Mundial) va acordar una al\xc3\xa7ada est\xc3\xa0ndard per als term\xc3\xb2metres d'una estaci\xc3\xb3 meteorol\xc3\xb2gica d'entre 1,25 m (4\xc2\xa0ft 1 in) i 2 m (6\xc2\xa0ft 7 in) per sobre del s\xc3\xb2l._NEWLINE_Sovint es fa amb fustes com les de pinotea i amb forma de prisma rectangular amb parets dobles fetes amb persianes simples inclinades a 45\xc2\xb0. La part est\xc3\xa0 tancada amb taules de fusta i presenta una petita xemeneia per evitar condensacions. Es recomana que el s\xc3\xb2l sota la caseta estigui cobert d'herbes o el s\xc3\xb2l propi de la regi\xc3\xb3 per\xc3\xb2 mai de ciment. Cap obstacle ha de projectar la seva ombra sobre la garita.\n_START_SECTION_\nMida\n_START_PARAGRAPH_\nLa mida interior de la garita dep\xc3\xa8n del nombre d'instruments que es facin servir. Una garita senzilla pot mesurar 765\xc2\xa0mm d'alt i 610\xc2\xa0mm d'ample per 593\xc2\xa0mm de fond\xc3\xa0ria i una pantalla doble de 765\xc2\xa0mm d'alt per 1050\xc2\xa0mm d'ample x 593\xc2\xa0mm de fond\xc3\xa0ria. La unitat pot ser suportada per quatre peus de metall o b\xc3\xa9 per un peu de fusta._NEWLINE_La part de dlat de la garita origin\xc3\xa0riament estava composta de dos plaques d'amiant amb un espai entre elles per on passava l'aire. Aquestes plaques d'amiant normalment han estat susbstitu\xc3\xafdes per altres materials pels problemes de salut que causa l'asbest. Tota la garita es pinta de blanc per a reflectir la radiaci\xc3\xb3 solar i normalment cal repintar-la cada dos anys..\n_START_SECTION_\nUbicaci\xc3\xb3\n_START_PARAGRAPH_\nEl lloc on es posa la garita \xc3\xa9s molt important per tal de minimitzar els efectes dels edificis i dels arbres. Al Canad\xc3\xa0, per exemple oficialment es recomana que la garita es posi com a m\xc3\xadnim a dues vegades la dist\xc3\xa0ncia de l'objecte (per exemple des d'un arbre). A l'hemisferi nord la porta de la garita ha d'estar sempre encarada al nord per evitar la llum solar directa sobre els term\xc3\xb2metres. A les regions polars, (on a l'estiu hi ha llum solar les 24 hores del dia) els observadors meteorol\xc3\xb2gics han de protegir els term\xc3\xb2metres del sol i al mateix temps evitar que la calor del seu cos faci pujar la temperatura.\n_START_SECTION_\nFutur\n_START_PARAGRAPH_\nEn algunes zones l'\xc3\xbas d'estacions meteorol\xc3\xb2giques autom\xc3\xa0tiques substitueix les de les garites meteorol\xc3\xb2giques"